
“Smrt je za nas življenje”
Pojdi naprej veselo, prizadevno, tudi če si tako drobna stvar, nič! — Če si z Njim, te ne bo ustavil nihče na svetu. Pomisli tudi na to, da je za tiste, ki ljubijo Boga, vse dobro: na tej zemlji se lahko uredi vse razen smrti, smrt pa je za nas življenje. (Kovačnica, 1001)
2. november
Če si apostol, bo smrt zate dobra prijateljica, ki ti lajša pot. (Pot, 735)
“Druge ljudi” smrt zavira in plaši. — Nas pa smrt —Življenje — vzpodbuja in nam daje novih moči.
Zanje smrt pomeni konec, za nas začetek. (Pot, 738)
Ne boj se smrti. — Že zdaj jo velikodušno sprejmi ..., ko bo Bog hotel ..., kakor bo Bog hotel ..., kjer bo Bog hotel. — Nikar ne dvomi: prišla bo ob času, kraju in na način, ki je najbolj primeren ... saj jo bo poslal Oče-Bog. — Dobrodošla bodi naša sestra smrt! (Pot, 739)
Če ne bi bilo drugega življenja razen tega, bi bilo življenje kruta šala: hinavščina, zlobnost, sebičnost, prevara. (Kovačnica, 1000)

